# Nyhedsbrev nr. 29



**20. juni 2021**

**Kære VL-medlemmer!**

**De sidste halvandet år har som bekendt været lammende for aktivite-terne i VL Côte d’Azur. Heldigvis ser det nu ud til at lysne en smule!**

**Desværre  har en del medlemmer meldt sig ud af gruppen, primært på grund af flytning til Danmark. Den 1. juni 2021 udgjorde medlemstallet således (med de kendte kommende udmeldelser) kun 31, hvortil kommer 7 kandidater.**

**Forretningsudvalget er ligeledes ramt af problemer, idet undertegnede er flyttet til Danmark den 1. juni 2021, ligesom Flemming Brøchner Petersen har meddelt, at han ønsker at udtræde af forretningsudvalget på general-forsamlingen i 2022. Michael Averhoff er desværre ramt af sygdom og har derfor meddelt at han ikke kan fortsætte i forretningsudvalget. Ole Kragh har indvilget i at indtræde som formand og Thomas Vejlgaard har indvilget i at indtræde i forretningsudvalget med meget kort varsel. Herudover arbejder forretningsudvalget på at overtale endnu et medlem til at indtræde i udvalget.**

**Foredragsholderen til mødet den 17. september, forfatteren Ole Sønnich-sen, har meddelt at han på grund af sygdom ikke har mulighed for at deltage denne dato. I stedet er det aftalt at han er foredragsholder på mødet den 8. april 2022. Mødet den 17. september er derfor aflyst og vores generalforsamling for 2021 vil i stedet blive afholdt i forbindelse med et møde den 1. oktober, hvor Karsten Dybvad vil holde det foredrag han oprindeligt skulle have gennemført i april.**

**Forretningsudvalget arbejder på at få genbekræftet møderne den 15. oktober med Henning Arp-Hansen og 12. november med den nu afgåede hofmarskal Michael Ehrenreich. Vi vil så hurtigt som muligt vende tilbage hertil.**

**Da gruppens fremtid på grund af det faldende medlemstal er på spil er det af afgørende betydning at så mange som muligt af medlemmerne og kandidaterne møder op på generalforsamlingen den 1. oktober 2021!**

**Det er vigtigt med et stort fremmøde da forretningsudvalget vil præsentere de tanker, ændringer og tiltag som anses for nødvendige for at øge medlemstallet og dermed sikre klubbens fortsatte eksistens**.

**Vi har modtaget anmodning om optagelse som medlem fra Jens Vestergaard. Asger Hansen, Per Møller og Michael Thyrring-Johansen er stillere. Jeg vedhæfter Jens Vestergaards CV. Han vil blive optaget som medlem efter at have deltaget i 2 møder, såfremt der ikke inden da er fremkommet relevante, skriftlige indsigelser*.***

**Med venlige sommerhilsner**

**Palle ULSTRUP**

**Formand for forretningsudvalget**

**20. juni 2021**